Lav et referat af nedenstående tekst:

Tekst:
Tirsdag aften fik skagboerne en glædelig nyhed - i sommeren 2013 vil DSB nemlig indsætte hurtigtog direkte mellem København og Skagen. Togene skal ifølge planen køre ruten i seks uger hen over sommeren. Det oplyser Nordjyske.dk. Det er hensigten, at toget direkte mellem København og Skagen skal køre alle weekenderne i sommerferien - altså med afgang fra København fredag og tilbage igen fra Skagen søndag. På et borgermøde i Skagen leverede John Christensen (V), som er formand for plan- og miljøudvalget i Frederikshavn Kommune, den gode nyhed til skagboerne, og det fik ifølge Nordjyske.dk de 200 fremmødte til at bryde ud i spontan applaus. - Vi kunne godt have undværet uheldet med Limfjordsbroen, der betyder, at vi må vente til sommeren 2013, siger John Christensen til Nordjyske.dk.

Referat:
Skagboerne kan fra sommeren 2013 se frem til, at der i seks uger vil gå tog direkte fra København til Skagen. Dermed kan de se frem til endnu flere turister.